Дзяўчына спахапілася пасярод ночы. За ёй прыйшоў сам Кастан і халодным голасам, быццам і не было нічога між імі, запатрабаваў прайсці ў пакоі Пані. Аўдоцця не супраціўлялася, разумеючы, што так і трэба. Перад уваходам у пакой гаспадыня загадала амаль цалкам распрануцца, пакінуўшы адну кашулю. Затым Кастан правёў дзяўчыну ў пакой, пра існаванне якога яна, прапрацаваўшая тут столькі часу, нават і не здагадвалася.